
REFERAT DE APROBARE 
la proiectul de hotărâre privind aprobarea primirii  în calitate de membri asociați în cadrul Asociaţiei de Dezvoltare Intercomunitară „Ținutul Buzăului” a unităților administrativ – teritoriale – comunele Cislău,  Gura Teghii și  Siriu, Județul Buzău, precum și a modificării Statutului acesteia, la care comuna Pârscov este membru fondator



	În anul 2007 s-a înființat Asociația de Dezvoltare Intercomunitară  ” Ținutul Buzăului”, din inițiativa autorității publice județene și a 18 unități administrativ-teritoriale din județul Buzău, în scopul realizării în comun a unor proiecte de interes zonal sau local, în vederea identificării problemelor globale ale comunităților locale membre și stabilirii modului de rezolvare a acestora, în scopul dezvoltării economice și sociale al Ținutului Buzăului.
	Din această Asociație fac parte, în calitate de membri fondatori, județul Buzău și 18 comune din județ: Beceni,  Berca, Bisoca, Bozioru, Brăeşti, Căneşti,  Chiliile, Colţi, Cozieni, Lopătari, Mânzăleşti, Odăile, Pănătău, Pârscov, Săruleşti,  Scorţoasa,  Valea Salciei şi  Vintilă Vodă.
	Potrivit art.9 alin. (1) și (2) din Statutul Asociației de Dezvoltare Intercomunitară ” Ținutul Buzăului”, forma actualizată, calitatea de nou membru al Asociației poate fi dobândită de orice unitate administrativ- teritorială din județ, prin hotărâre a consiliului local de aderare la asociație, iar acceptarea de noi membri se face cu acordul asociaților pe baza hotărârii consiliilor locale ale acestora.
	Comunele Cislău, Gura Teghii şi Siriu , județul Buzău, au solicitat, în baza hotărârilor proprii de consiliu local, aderarea la Asociaţia de Dezvoltare Intercomunitară „Ţinutul Buzăului”.
	Asociația are sediul social în comuna Berca dar Consiliul Judeţean Buzău a pus la dispoziţie un spațiu în imobilul aflat în administrarea sa situat în municipiui Buzău, Bd. Nicolae Bălcescu, nr. 48, parter. Spațiul pus la dispoziția Asociației cu destinaţie de sediu va fi folosit de acesta în vederea desfășurării activității în planul cooperării între membrii , precum și cu parteneri din societatea civilă.
	 Potrivit art. 132 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, primarul este reprezentantul de drept în adunarea generală a asociaţiei de dezvoltare intercomunitară.
	În plenul şedinţei de Adunare Generală a Asociaţiei din data de 21 martie 2025 au fost alese persoanele din  componenţa organului de conducere.
	Prin proiectul de hotărâre iniţiat se exprimă acordul pentru aderarea de noi membri asociați în această Asociație, precum și pentru modificarea Statutului Asociaţiei, prin act adițional.
	Având în vedere cele menționate, am elaborat prezentul proiect de hotărâre pe care îl supun adoptării consiliului local.

